32000D0754
L 303/34
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 24 ноември 2000 година
за изменение на Решение 93/195/ЕИО относно ветеринарно-санитарните условия и ветеринарното сертифициране при повторното въвеждане на регистрирани коне за надбягвания, спортни състезания и културни прояви, след временен износ
(нотифицирано под номер С(2000) 3552)
(текст от значение за ЕИП)
(2000/754/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/426/ЕИО на Съвета от 26 юни 1990 г. относно ветеринарно-санитарните условия, регулиращи движението и вноса от трети страни на еднокопитни животни (1), последно изменена с Акта за присъединяването на Австрия, Финландия и Швеция, и по-специално член 19, ii) от нея,
като има предвид че:
(1)
В съответствие с Решение 93/195/ЕИО на Комисията (2), последно изменено с Решение 2000/209/ЕО (3) повторното въвеждане на регистрирани коне за надбягвания, състезания и културни прояви след временен износ се ограничава само до коне, които са прекарали по-малко от 30 дни в трета страна.
(2)
За да се улесни участието на коне с произход от Общността в състезанията за Купата на Япония и Международните надбягвания на Хонконг, този период следва да бъде удължен до не повече от 90 дни.
(3)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Решение 93/195/ЕИО се изменя, както следва:
1.
Към член 1 се добавя шесто тире, както следва:
„-
са взели участие в състезанията за Купата на Япония и Международните надбягвания на Хонконг и отговарят на изискванията, установени в здравния сертификат в съответствие с образеца, определен в приложение VI към настоящото решение.“
2.
Приложението към настоящото решение се добавя като приложение VI.
Член 2
Адресати на настоящото решение са държавите-членки
Съставено в Брюксел на 24 ноември 2000 година.